Siāmas kaķis - Vikipēdija

# Siāmas kaķis

### Vikipēdijas raksts

Siāmas kaķis jeb siāmietis pārstāv vienu no vispazīstamākajām Austrumu jeb Orientālo kaķu šķirnēm.

Siāmas kaķis {{{}}} Aizsardzības statuss : {{{}}}
Klasifikācija
Valsts | Dzīvnieki (Animalia)
Tips | Hordaiņi (Chordata)
Klase | Zīdītāji (Mammalia)
Kārta | Plēsēji (Carnivora)
Dzimta | Kaķu (Felidae)
Ģints | Kaķu (Felis)
Suga | Siāmas kaķis ({{{}}})
Dzīvo
{{{dzīvo}}}
Biotops
{{{biotops}}}
Pārtika
{{{pārtika}}}

Precīzu detaļu par šķirnes izcelšanos nav, bet pastāv uzskats, ka siāmietis cēlies no Dienvidrietumāzijas, un ir Siāmas sakrālā tempļa kaķa pēctecis (no kā arī cēlies tā nosaukums). Pirmo reizi ārpus tās izcelsmes vietas Āzijas šī Siāmas šķirne manīta 1884. gadā, kad britu konsulārģenerālis Bangkokā Ouens Gūlds (Owen Gould) atveda uz Lielbritāniju Siāmas kaķu pārīti savai māsai Misis Velijai (Mrs Veley). Jau nākamajā gadā kaķi tika izrādīti slavenajā Londonas izstāžu zālē The Crystal Palace, bet vēl pēc gada kāda Misis Viviāna (Mrs Vyvyan) ar savu māsu importēja uz Lielbritāniju jaunu Siāmas kaķu pāri ar visiem mazuļiem. Nākamo gadu laikā tika ievests vēl nedaudz siāmiešu, un jau 1901. gadā jau minētā ģenerāla māsa Velija nodibināja Siāmas kaķu klubu (Siamese Cat Club).

Siāmas kaķis maltītes laikā

Nemitīgās šķirņu selekcijas rezultātā tūkstošiem paaudžu laikā izveidojušās nu jau 2 siāmiešu apakšgrupas, kuru vizuālās atšķirības ir viegli pamanāmas. Pirmais ir t.s. “tradicionālais” Siāmas kaķis ar vienmērīgām ķermeņa daļu proporcijām, stūraināku komplekciju un apaļīgāku galvu. Viena no nereti satopamām šķirnes īpatnībām ir saīsināta vai lauzta aste. Otrais – “modernais” siāmietis, kurš selekcijas rezultātā radīts ļoti slaids, tievām ekstremitātēm, iegarenu Y-veida galvu, garu un spicu purniņu un neproporcionāli lielām ausīm. Šie kaķi ir ekskluzīvi, dārgi un radīti dzīvnieku izstādēm. Abām Siāmas “šķirnēm” ir ieslīpas mandeļveida acis, kuras nereti šķielē. Visiem siāmiešiem piemīt Austrumu kaķiem raksturīgais runātīgums un skaļā balss, jūtīgums un nepieciešamība pēc uzmanības. Siāmieši bieži gatavi paveikt visneiedomājamākās lietas, lai tikai pievērstu sev saimnieka uzmanību.

Siāmiešiem parasti ir krēmkrāsas kažoks, bet to purni, ausis, kājas un aste ir kādu toni tumšāki. Tumšākajiem no Siāmas kaķiem “ietonēta” ir arī mugura un pēcpuse. Kaķa kažoka tonējumu nosaka siltumjutīgs ferments. Visi mazi Siāmas kaķēni ir gaišas krēmkrāsas, bet pirmo dzīves mēnešu laikā savu krāsojumu maina un paliek vai nu gaišāki vai tumšāki, vai arī maina nokrāsu. Jaunākie selekcionētie, ar Bengālas kaķiem pārotie siāmieši tiek dēvēti par “Serengeti”. Tomēr Serengeti nereti nav iespējams pat atšķirt no normāla siāmieša.

Tumšas nokrāsas tradicionālais Siāmas kaķis
Mēnesi vecs Siāmas kaķēns
Mazs siāmietis

| Šis raksts ir nepilnīgs. Jūs varat dot savu ieguldījumu Vikipēdijā, papildinot to.

Saturs iegūts no "http://lv.wikipedia.org../../../s/i/%C4%81/Si%C4%81mas_ka%C4%B7is.html"

Kategorijas: Nepabeigti raksti | Mājdzīvnieki | Kaķi

##### Views

- Raksts
- Diskusija
- Pašreizējā versija

##### Meklēt

##### Citās valodās

- Deutsch
- English
- Español
- Suomi
- Français
- עברית
- Nederlands
- Polski
- Português
- Slovenčina
- Svenska
- Türkçe